รู้สึกเจ็บหน้าอกข้างขวาค่ะ และ ปวดท้อง กินอาหารเข้าไปแล้วรู้สึกแน่นจนต้องอาเจียนอยู่หลายๆครั้งค่ะ กินอะไรไม่ได้เลยค่ะ ตอนนี้กินแต่โจ๊ก อยากทราบว่าอาการปวดท้องกับเจ็บหน้าอกข้างขวาเกี่ยวข้องกันไหมคะ
สวัสดีค่ะ อาการเจ็บหน้าอกข้างขวา ปวดท้อง อาเจียนดังกล่าวมานั้น อาจจะเกิดจาก การมีอาหารเป็นพิษจากการรับประทานอาหารที่ไม่สุกสะอาด การมีกระเพาะอาหารอักเสบหรือแผลในกระเพาะอาหาร กรดไหลย้อนซึ่งอาจทำให้แสบร้อนกลางอกและลิ้นปี่ได้ หรือการมีลำไส้อุดตัน กรณีเคยผ่าตัดใดๆในช่องท้องมาก่อนโดยอาการปวดท้องและเจ็บหน้าอกนั้น อาจจะเกี่ยวเนื่องกันได้เช่นกัน เพราะเป็นบริเวณใกล้เคียงกัน เช่นหากปวดท้อง ท้องอืดมาก อาจจะดันขึ้นไปทำให้รู้สึกอึดอัดที่หน้าอกได้ด้วยเบื้องต้นให้ดื่มน้ำมากๆ ถ้าอาเจียนเยอะ ควรจิบน้ำเกลือแร่ตามเข้าไปด้วย รับประทานอาหารสุกสะอาดย่อยง่าย รับประทานยาแก้ปวด ยาแก้คลื่นไส้ อาเจียนได้และควรไปพบแพทย์หากปวดท้องมากขึ้นเรื่อยๆจนรบกวนการใช้ชีวิตประจำวัน ไม่ถ่าย ไม่ผายลม มีไข้สูง อาเจียนเยอะจนอ่อนเพลียและดื่มน้ำตามเข้าไปไม่ทัน